Posted by: SP | 2011/07/13
Ek is ''n 31 jarige vrou en het artritis in my linkerduim. Hy groei letterlik weg van my hand af en lyk glad nie meer soos wat hy het nie. Ek ondervind ook probleme met my linkerhand wat betref om te tik, ''n ketel op te tel ens. My dr het gesê ek moet Osteoeze begin gebruik, maar ek sien daar is verskillende soorte van dit op die mark. Watter een sal die beste wees vir my om te gebruik en wat sal dit help? Is daar oefeninge wat ek dalk kan doen wat sal help? Hoe is dit moontlik dat iemand wat maar 31 jaar oud is so iets kan hê ? Sal kortisoon inspuitings dalk help vir die pyn, want dit is nogal erg in die winter? Dankie.
Ek stel voor dat jy 'n internis vir 'n tweede opinie konsulteer. Daar is ten minste 'n 100 verskillende oorsake vir 'n artritis en dit is baie belangrik om die regte diagnose met behulp van x-strale en bloedtoetse te maak, voordat behandeling begin word.
Intussen kan jy 'n fisioterapeut vir oefening en behandeling vir die pynlike gewrigte en duim. Ek bevestig weereens dat die korrekte diagnose gemaak moet word voor effektiewe behandeling kan begin.